Document ID: 32011D0359

DEN UDENRIGS- OG SIKKERHEDSPOLITISKE KOMITÉS AFGØRELSE EUJUST LEX-IRAQ/1/2011
af 21. juni 2011
om udnævnelse af missionschefen for Den Europæiske Unions integrerede retsstatsmission for Irak, EUJUST LEX-IRAQ
(2011/359/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets afgørelse 2010/330/FUSP af 14. juni 2010 om Den Europæiske Unions integrerede retsstatsmission for Irak, EUJUST LEX-IRAQ (1), særlig artikel 9, og
ud fra følgende betragtninger:
(1)
I henhold til afgørelse 2010/330/FUSP bemyndiges Den Udenrigs- og Sikkerhedspolitiske Komité til i overensstemmelse med artikel 38 i traktaten om Den Europæiske Union at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions integrerede retsstatsmission for Irak, EUJUST LEX-IRAQ (i det følgende benævnt »EUJUST LEX-IRAQ«), herunder især at træffe afgørelse om udnævnelse af en missionschef.
(2)
Unionens højtstående repræsentant for udenrigsanliggender og sikkerhedspolitik har indstillet den nuværende vicemissionschef Carl TORNELL til missionschef for EUJUST LEX-IRAQ med virkning fra den 1. juli 2011, indtil der efterfølgende udnævnes en ny missionschef -
VEDTAGET DENNE AFGØRELSE:
Artikel 1
Carl TORNELL udnævnes til missionschef for EUJUST LEX-IRAQ med virkning fra den 1. juli 2011, indtil der efterfølgende udnævnes en ny missionschef.
Artikel 2
Denne afgørelse træder i kraft på dagen for dens vedtagelse.
Udfærdiget i Bruxelles, den 21. juni 2011.

Labels: 18
9
5